
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1589 


29 Δεκεμβρίου 2000 


ΑΠΟΦΑΣΕΙ Σ 

ΑΠΟΦΑΣΗ ΑΡΙΘΜΟΣ 50 

Ρύθμιση θεμάτων επενδυτικού σχεδίου και κριτηρίων 
εκτίμησης των εταιριών που προτίθενται να εισαγά¬ 
γουν κινητές τους αξίες στη ΝΕΧΑ 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση της 25-10-2000) 

Έχοντας υπόψη τις διατάξεις : 

1. Του άρθρου 17 του ν. 2324/95 όπως ισχύει 

2. Του άρθρου 2 Η του ν. 2733/99 

3. Της απόφασης 717 182/25-1-2000 του ΔΣτης ΕΚ 

4. Της απόφασης 40/2000 

5. Την ανάγκη ρύθμισης των προδιαγραφών και του ει¬ 
δικότερου περιεχομένου του επενδυτικού σχεδίου που 
πρέπει να υποβάλλουν οι εταιρίες οι οποίες προτίθενται 
να εισαγάγουν κινητές τους αξίες στη ΝΕΧΑ, καθώς και 

6. Την ανάγκη περαιτέρω εξειδίκευσης των γενικών κρι¬ 
τηρίων για την εκτίμηση του δυναμισμού ή της καινοτο¬ 
μίας των εταιριών αυτών, αποφασίζει τα ακόλουθα : 

Η απόφαση 40/2000 του ΔΣ του ΧΑΑ αντικαθίσταται ως 
εξής: 

1 .Προδιαγραφές και περιεχόμενο επενδυτικού σχεδίου 

1.1. Το Επενδυτικό Σχέδιο (ΕΣ) που υποβάλλουν οι εται¬ 
ρίες προκειμένου κινητές αξίες τους να εισαχθούν προς 
διαπραγμάτευση στη ΝΕΧΑ, συντάσσεται από την εται¬ 
ρία, με ευθύνη του Αναδόχου ως προς το σύννομο και την 
ακρίβεια του περιεχομένου του και συνεκτιμάται από το 
ΔΣ του ΧΑΑ κατά την εξέταση των προϋποθέσεων εισα¬ 
γωγής στη ΝΕΧΑ. 

1.2. Το ΕΣ περιλαμβάνει υποχρεωτικά τα αναφερόμενα 
στο δεύτερο εδάφιο του άρθρου 2 Η του ν. 2733/99 στοι- 
χεία. 

2. Σε σχέση με τα χαρακτηριστικά του επενδυτικού σχε¬ 
δίου συνεκτιμώνται τα εξής: 

2.1 Ο ολοκληρωμένος χαρακτήρας: Ολοκληρωμένο θε¬ 
ωρείται το ΕΣ εφόσον με αυτό προβλέπονται δράσεις, πέ¬ 
ραν των παγίων επενδύσεων, και σε άλλα βασικά τμήμα¬ 
τα, ιδίως, στην οργάνωση, στις πωλήσεις, στο ανθρώπινο 
δυναμικό της επιχείρησης. 

2.2 Ο καινοτόμος χαρακτήρας: Καινοτόμο θεωρείται το 


ΕΣ εφόσον με αυτό εισάγονται ή αναπτύσσονται νέες μέ¬ 
θοδοι παραγωγής ή/και διάθεσης προϊόντων ή/και υπη¬ 
ρεσιών. 

2.3 Η δεσμευτικότητα : Δεσμευτικό θεωρείται το ΕΣ 
εφόσον, κατά την διάρκεια υλοποίησής του, προβλέπει 
κατ’ έτος συγκεκριμένους και εφικτούς ποσοτικούς στό¬ 
χους. 

2.4 Η βιωσιμότητα :. Βιώσιμο θεωρείται το ΕΣ εφόσον, 
κατά την επόμενη τριετία από την έναρξη υλοποίησής του 
αναμένεται αύξηση της κερδοφορίας της εταιρίας, της 
αποδοτικότητας ιδίων και συνολικών κεφαλαίων και της 
αύξησης των θέσεων εργασίας 

2.5 Η συνεκτικότητα: Συνεκτικό θεωρείταιτο ΕΣ εφόσον 
η υλοποίησή του προκύπτει με σαφήνεια ως αποτέλεσμα 
της αλληλουχίας των προβλεπόμενων ενεργειών. 

3. Σε σχέση με την υλοποίηση του υποβαλλόμενου 
Επενδυτικού Σχεδίου (ΕΣ), συνεκτιμώνται: 

3.1 Ο βαθμός ιδίας χρηματοδότησης της εταιρίας για 
την υλοποίηση του ΕΣ 

3.2 Η σχέση του κύκλου εργασιών της εταιρίας και των 
εταιριών που συνδέονται με αυτήν ή τους βασικούς μετό¬ 
χους της, με το συνολικό κόστος του ΕΣ 

3.3 Η σχέση της υλοποίησης του ΕΣ με τυχόν χρηματο¬ 
δότηση επιχειρήσεων που συνδέονται είτε με την εταιρία 
είτε με τους βασικούς μετόχους της. 

4. Το ΕΣ συντάσσεται σύμφωνα με τις προδιαγραφές 
και το περιεχόμενο του Πρότυπου Επενδυτικού Σχεδίου 
(Παράρτημα I), το οποίο αποτελεί αναπόσπαστο τμήμα 
της παρούσας. 

2. Κριτήρια αξιολόγησηςτωνχαρακτηριστικώντης εται¬ 
ρίας 

2.1 Ο χαρακτηρισμός μίας εταιρίας ως "δυναμικής", γί¬ 
νεται από τον ανάδοχο με βάση, ενδεικτικά, τα ακόλουθα 
κριτήρια: 

2.2 Τον ρυθμό ανάπτυξης των μεγεθών της εταιρίας και 
την τάση βελτίωσης της αποδοτικότητας των ιδίων και συ¬ 
νολικών κεφαλαίων της, κατά την τελευταία πριν την ει¬ 
σαγωγή διετία (και σε περίπτωση μεγαλύτερης διάρκειας 
της εταιρίας, πριν την εισαγωγή τριετία) 

2.3 Τονπροβλεπόμενο ρυθμό αύξησηςτωνοικονομικών 
αποτελεσμάτων, στην επόμενη μετά την εισαγωγή τριετία 

2.4 Την προβλεπόμενη τάση βελτίωσης των τεχνικοοι- 
κονομικών στοιχείων, στην επόμενη μετά την εισαγωγή 
τριετία 

2.5 Το σύστημα εταιρικής διακυβέρνησης από την 
εφαρμογή του οποίου ενισχύεται η αποτελεσματικότητα 
της οργάνωσής της επιχείρησης και η στρατηγική καθο¬ 
δήγησή της, ιδίως, με την πρόβλεψη συμμετοχής στο Δι¬ 
οικητικό Συμβούλιο μελών τα οποία έχουν επαρκή ανε¬ 
ξαρτησία από τους μετόχους που κατέχουν την πλειοψη- 
φία των μετοχών της εταιρίας 

2.6 Την κατάρτιση, τα προσόντα και τον βαθμό εξειδί- 
κευσηςτου ανθρώπινου δυναμικού 

2.7 Ο χαρακτηρισμός μίας εταιρίας ως "καινοτόμου 11 γί¬ 
νεται από τον ανάδοχο με βάση, ενδεικτικά, τα ακόλουθα 
επιπλέον κριτήρια: 

2.8 Τη δραστηριοποίησή της στην ανάπτυξη νέων αγο¬ 
ρών προϊόντων ή/και υπηρεσιών 

2.9 Την εισαγωγή ή/και χρήση προηγμένων συστημά¬ 
των ή/και τεχνολογιών 

2.10 Την παραγωγή νέων προϊόντων ή/και την παροχή 
νέων υπηρεσιών. 

2.11 Νέο θεωρείται το προϊόν, μέθοδος ή υπηρεσία που 
υπερέχει ή διαφοροποιείται επαρκώς από τα καθιερωμέ¬ 
να κατά την εμφάνισή του πρότυπα της σχετικής αγοράς.. 


ΠΕΡΙΓΡΑΜΜΑ 
ΕΠΕΝΔΥΤΙΚΟΥ ΣΧΕΔΙΟΥ 
ΓΙΑ ΤΗΝ ΕΙΣΑΓΩΓΗ ΣΤΗ 
ΝΕΑ ΧΡΗΜΑΤΙΣΤΗΡΙΑΚΗ ΑΓΟΡΑ 
(ΝΕΧΑ) 

Το παρόν κείμενο αποτελεί περίγραμμα του Επενδυτι¬ 
κού Σχεδίου που απαιτείται να καταθέσουν οι εταιρίες οι 
οποίες επιθυμούν να εισαχθούν στη Νέα Χρηματιστηρια¬ 
κή Αγορά (ΝΕΧΑ), όπως προβλέπεται από τις διατάξεις 
του ν. 2733/99 και των σχετικών με τη λειτουργία αυτής 
κανονιστικών αποφάσεων της Επιτροπής Κεφαλαιαγο¬ 
ράς. 

ΠΙΝΑΚΑΣ ΠΕΡΙΕΧΟΜΕΝΩΝ 
ΕΠΕΝΔΥΤΙΚΟΥ ΣΧΕΔΙΟΥ 

1.0 ΣΥΝΟΠΤΙΚΗ ΠΑΡΟΥΣΙΑΣΗ 


2.0 ΓΕΝΙΚΑ ΣΤΟΙΧΕΙΑ ΕΤΑΙΡΙΑΣ 


3.0 ΑΝΑΛΥΣΗ ΟΡΓΑΝΩΤΙΚΗΣ ΔΙΑΡΘΡΩΣΗΣ 


4.0 ΠΡΟΣΦΕΡΟΜΕΝΑ ΠΡΟΪΟΝΤΑ/ΥΠΗΡΕΣΙΕΣ 


5.0 ΑΝΑΛΥΣΗ ΑΓΟΡΑΣ ΚΑΙ ΠΩΛΗΣΕΩΝ 


6.0 ΣΧΕΔΙΟ ΕΠΕΝΔΥΣΕΩΝ 


7.0 ΧΡΗΜΑΤΟΟΙΚΟΝΟΜΙΚΑ ΣΤΟΙΧΕΙΑ 


1.0 ΣΥΝΟΠΤΙΚΗ ΠΑΡΟΥΣΙΑΣΗ 

Το κεφάλαιο αυτό αποτελεί μία περίληψη του Επενδυτι¬ 
κού Σχεδίου και σε αυτό θα πρέπει να περιλαμβάνονται τα 
εξής: 

1.1 Κυριότερα Στοιχεία Εταιρίας 


• · Σύντομη περιγραφή της Εταιρίας και των δραστη¬ 
ριοτήτων της. 

• · Παρουσίαση των κύριων μετόχων της, του Προέ¬ 
δρου του Διοικητικού Συμβουλίου και του Διευθύνοντος 
Συμβούλου. 

• · Σύντομη περιγραφή της αγοράς στην οποία δρα¬ 
στηριοποιείται η Εταιρία καθώς και των προϊόντων / υπη¬ 
ρεσιών που προσφέρει. 

• · Σύντομη αναφορά στην προτεινόμενη στρατηγική 
ανάπτυξης της Εταιρίας. 

• · Καταγραφή του ποσού που η Εταιρία επιθυμεί να 
αντλήσει απάτη Νέα Χρηματιστηριακή Αγορά (ΝΕΧΑ), και 
περιγραφή των επενδύσεων που επιθυμεί να πραγματο¬ 
ποιήσει και των ωφελειών που αναμένεται να προκύψουν 
για την Εταιρία. 

• · Καταγραφή του τελικού στόχου, τον οποίο σκο¬ 
πεύει να προσεγγίσει η Εταιρία με το πέρας της 
εφαρμογής του Επιχειρηματικού Πλάνου, τόσο ανα¬ 
φορικά με τη συνολική της διάρθρωση, όσο και από 
πλευράς διαδικασιών, στον τομέα των πωλήσεων, 
της παραγωγικής διαδικασίας, του μοντέλου διακυ¬ 
βέρνησής της . 

1.2 Κυριότερα Χρηματοοικονομικά Στοιχεία Εταιρίας 

• · Αναφορά στα κυριότερα χρηματοοικονομικά στοι¬ 
χεία ισολογισμών και αποτελεσμάτων χρήσεως για τα τε¬ 
λευταία δύο χρόνια 

• · Προβλέψεις (κυριότερα στοιχεία αποτελεσμάτων 
χρήσεως) για τα επόμενα τρία χρόνια και συμπλήρωση 
του Πίνακα 1 

Πίνακας 1 

Κυριότερα Χρηματοοικονομικά Στοιχεία 

χΤΊ 

Χ-1 X* Χ+2 Χ+3 

Συνολικά Εσοδα 
Μικτό Κέρδος 
Έξοδα Διοικητικής 
Λειτουργίας 
Έξοδα Διαθέσεως 
Χρηματοοικονομικά Έξοδα 
Καθαρό Κέρδος Προ Φόρων 
Περιθώριο Μικτού Κέρδους (%) 

Ποσοστό Καθαρών (προ 
φόρων) Κερδών (%) 


X: Χρονολογία τελευταίας εταιρικής χρήσης 

2.0 ΓΕΝΙΚΑ ΣΤΟΙΧΕΙΑ ΕΤΑΙΡΙΑΣ 

Το κεφάλαιο παρέχει μία σύνοψη των σημαντικότερων 
πληροφοριών για την Εταιρία και θα πρέπει να περιλαμ¬ 
βάνει τα εξής: 

2.1 Βασικές Πληροφορίες για την Εταιρία 

• · Επωνυμία, ημερομηνία ίδρυσης, νομική μορφή και 
έδρα της Εταιρίας. 

• · Σκοπός ίδρυσης της Εταιρίας (σύμφωνα με το κα¬ 
ταστατικό) και διάρκεια λειτουργίας. 

• · Εξέλιξη του μετοχικού κεφαλαίου της Εταιρίας. Συ¬ 
μπληρώστε τα στοιχεία με βάση τον Πίνακα 2. 

Πίνακας 2 

Πίνακας Αυξήσεων Μετοχικού Κεφαλαίου 


Ποσό Αύξησης 

Ημ/νίαΓΣ Αρ. Ονομαστ. Αναπροσαρμογή Μετοχικό 

Μετοχών Αξία Με παγίων στοιχείων Κεφαλαίο 
Μετοχών καταβολή & Κεφ/ση Μετά την 

_Μετρητών Αποθεματικών αύξηση 


Σύνολο 


• · Καταγραφή των πέντε μεγαλύτερων μετόχων της 
Εταιρίας κατά την ημερομηνία της αίτησης. Συμπληρώ¬ 
στε τα στοιχεία με βάση τον Πίνακα 3. 

Πίνακας 3 

Πέντε Μεγαλύτεροι Μέτοχοι 
(κατά την τελευταία εταιρική χρήση) 

Ονοματεπώνυμο Αριθμός Μετοχών Ποσοστό 

επί συνόλου 
Μετοχών 


Μέτοχος 1 
Μέτοχος 2 
Μέτοχος 3 
Μέτοχος 4 
Μέτοχος 5 
Άλλοι 

Σύνολο 100% 


• · Αναφορά των συμμετοχών των μετόχων της Εται¬ 
ρίας σε άλλες εταιρίες, με ποσοστά άνω του 10% του κε¬ 
φαλαίου των εταιριών αυτών. 

2.0 ΓΕΝΙΚΑ ΣΤΟΙΧΕΙΑ ΕΤΑΙΡΙΑΣ 
(συνέχεια) 

2.2 Σύντομο Ιστορικό της Εταιρίας 

• · Συνοπτική περιγραφή της δραστηριότητας και εξέ¬ 
λιξης της Εταιρίας από την ίδρυσή της έως σήμερα. 

• · Αναφορά σημαντικών γεγονότων και καταστάσεων 
που καθόρισαν την πορεία της Εταιρίας (π.χ. εισαγωγή 
νέων προϊόντων, εξαγορά εταιρίας, επέκταση δραστη¬ 
ριοτήτων στο εξωτερικό κ.α.) 

• · Καταγραφή των σημαντικότερων επενδύσεων από 
την ίδρυσή της. 

• · Συνοπτική αναφορά των κυριοτέρων νομικών εκ¬ 
κρεμοτήτων (απαιτήσεις τρίτων κατά της εταιρίας) ή ανα¬ 
μενόμενων δικαστικών αποφάσεων που πιθανώς να επη¬ 
ρεάσουν την επιχειρηματική δραστηριότητα της Εται¬ 
ρίας, με ρητή παραπομπή στο αντίστοιχο κεφάλαιο του 
Νομικού Ελέγχου της Εταιρίας. 

2.3 Υποδομή της Εταιρίας 

• · Παραγωγικές μονάδες και χώροι εγκαταστάσεων, 
δηλαδή κεντρικά γραφεία, γήπεδα, αποθήκες (επιφάνεια, 
διεύθυνση κλπ.), καθώς και ιδιοκτησιακό καθεστώς αυ¬ 


τών. Επίσης αναφορά στη λογιστική του αξία και εκτίμη¬ 
ση (εάν είναι διαθέσιμη) της εμπορικής αξίας των ιδιόκτη¬ 
των ακινήτων. 

• · Για ενοικιαζόμενα και εκμισθωμένα (με Ιθεείπρ) κτί¬ 
ρια και λοιπά πάγια αναφέρατε τη διάρκεια μίσθωσης, το 
ύψος ετήσιου ενοικίου, καθώς και την ετήσια αναπρο¬ 
σαρμογή τους κοκ. 

2.4 Στρατηγικοί Συνεργάτες 

• · Αναφορά στρατηγικών πελατών που αντιπροσω¬ 
πεύουν μεγάλο ποσοστό των πωλήσεων με το αντίστοιχο 
ποσοστό. 

• · Αναφορά στρατηγικών προμηθευτών από τους 
οποίους η Εταιρία "προμηθεύεται" το Ικηονν ύονν για την 
ανάπτυξη των υπηρεσιών ή τις πρώτες ύλες για τη δημι¬ 
ουργία των προϊόντων που παρέχει και κυριότερα στοι¬ 
χεία των συμβάσεων μαζί τους. 

3.0 ΑΝΑΛΥΣΗ ΟΡΓΑΝΩΤΙΚΗΣ ΔΙΑΡΘΡΩΣΗΣ 

Στο κεφάλαιο αυτό γίνεται μία περιγραφή της οργανω¬ 
τικής διάρθρωσης της Εταιρίας και σε αυτό θα πρέπει να 
περιλαμβάνονται τα εξής: 

3.1 Οργανωτική Δομή και Διακυβέρνηση 

• · Παρουσίαση της υφιστάμενης οργανωτικής δομής 
(οργανογράμματος) της Εταιρίας, και αναφορά σε τυχόν 
μεταβολές από την εφαρμογή του παρόντος Επενδυτι¬ 
κού Σχεδίου. 

• · Περιγραφή του συστήματος εταιρικής διακυβέρνη¬ 
σης (οοτροΓαίθ ρονσπταποθ) με ειδική αναφορά, ιδίως: 

• * στους κανόνες που διέπουντη σύνθεση και λειτουρ¬ 
γία του Διοικητικού Συμβουλίου (π.χ αναφορά των σχέσε¬ 
ων που έχουν οι κύριοι μέτοχοι της Εταιρίας με τα μέλη 
του Διοικητικού Συμβουλίου και τα διευθυντικά στελέχη 
της, συμμετοχή στο Διοικητικό Συμβούλιο και μη εκτελε¬ 
στικών μελών κλπ) 

• * στο πλαίσιο λειτουργίας του αυτόνομου οργάνου 
Εσωτερικού Ελέγχου που οφείλει να έχει η Εταιρία 

• * στον τρόπο διασφάλισης της τακτικής, έγκυρης και 
ακριβούς ενημέρωσης των μετόχων σχετικά με την οικο¬ 
νομική θέση και περιουσιακή διάρθρωση της Εταιρίας 

• * στην μέθοδο παρακολούθησης της υλοποίησης των 
προτεινόμενων επενδύσεων που αναφέρονται στο παρόν 
Σχέδιο 

3.2 Στελέχωση και Πολιτική Αμοιβών 

• · Παρουσίαση των μελών του Διοικητικού Συμβουλί¬ 
ου της Εταιρίας κατάτηντελευταία εταιρική χρήση και τυ¬ 
χόν αντικατάστασή τους. 

• · Σύντομο βιογραφικό του Προέδρου του Διοικητι¬ 
κού Συμβουλίου, καθώς και του Διευθύνοντος Συμβού¬ 
λου της Εταιρίας. 

• · Σύντομη παρουσίαση των διευθυντικών στελεχών 
της Εταιρίας και των υπευθύνων τμημάτων / διευθύνσε¬ 
ων. 

• · Γενική παρουσίαση της πολιτικής αμοιβώνπου ακο¬ 
λουθεί η Εταιρία με ιδιαίτερη αναφορά στις αμοιβές των 
μελών του Διοικητικού Συμβουλίου και των ανώτατων δι¬ 
ευθυντικών στελεχών όπως αυτές ισχύουν και όπως προ- 
βλέπεται να διαμορφωθούν μετά την εισαγωγή της Εται¬ 
ρίας στην ΝΕΧΑ. 

3.3 Ανθρώπινο Δυναμικό 

• · Εξέλιξη αριθμού προσωπικού ανάτμήμα (βάσειτου 
οργανογράμματος) κατά την τελευταία διετία και πρό¬ 
βλεψη για την μεταβολή του τα επόμενα τρία χρόνια. Συ¬ 
μπληρώστε τα στοιχεία με βάση τον Πίνακα 4. 

3.0 ΑΝΑΛΥΣΗ ΟΡΓΑΝΩΤΙΚΗΣ ΔΙΑΡΘΡΩΣΗΣ 
(συνέχεια) 

Πίνακας 4 

Εξέλιξη Αριθμού Προσωπικού 

Τυήυα χ-ΐ χ* χ+ι χ+2 χ+3 

Διοίκηση 

Τμήμα 1 

Τμήμα 2 


Σύνολο _ 

X: Χρονολογία τελευταίας εταιρικής χρήσης 

• · Αξιολόγηση του ανθρώπινου δυναμικού ως προς 
την εκπαίδευση, την εμπειρία και το βαθμό εξειδίκευσής 
τους. 

4.0 ΠΡΟΣΦΕΡΟΜΕΝΑ ΠΡΟΪΟΝΤΑ/ΥΠΗΡΕΣΙΕΣ 

Στο κεφάλαιο περιγράφονταιτα προσφερόμενα προϊό¬ 
ντα / υπηρεσίες της Εταιρίας. Θα πρέπει να περιλαμβά¬ 
νονται τα εξής: 

4.1 Κυριότερα Χαρακτηριστικά Προϊόντων /Υπηρεσιών 

• Περιγραφή της κάθε ομάδας προϊόντων / υπηρεσιών 
που προσφέρει η Εταιρία, καθώς και του σταδίου κύκλου 
ζωής (δηλ. νέο ή παλαιό στην αγορά). 

• · Σύντομη καταγραφή της διαδικασίας "παραγωγής" 
των ομάδων προϊόντων / υπηρεσιών της Εταιρίας. 

• · Αναφορά ανταγωνιστικών πλεονεκτημάτων (π.χ. ως 
προς το κόστος, ποιότητα κ.α.), μοναδικότητας ή καινο¬ 
τομίας που διαθέτουν προϊόντα/υπηρεσίες της Εταιρίας. 

4.2 Νομικές Κατοχυρώσεις και Κανονισμοί για Προσφε¬ 
ρόμενα Προϊόντα / Υπηρεσίες 

• · Αναφορά νομικών κατοχυρώσεων, που πιθανώς 
υπάρχουν, για καινοτόμα προϊόντα ή υπηρεσίες. 

• · Αναφορά οποιονδήποτε κρατικών ή άλλων κανο¬ 
νισμών που διέπουν την διάθεση των προϊόντων / υπη¬ 
ρεσιών ή των προδιαγραφών που πρέπει να πληρούν 
αυτά καθώς και αναφορά της επίπτωσης των κανονι¬ 
σμών / προδιαγραφών στο κόστος και την κερδοφορία 
τους. 

4.3 Πολιτική Έρευνας και Ανάπτυξης 

• · Αναφορά της πολιτικής έρευνας & ανάπτυξης που 
έχει η Εταιρία καθώς και των σχεδίων που έχει για ανά¬ 
πτυξη νέων προϊόντων / υπηρεσιών σε σχέση με τις νέες 
τεχνολογίες που πιθανώς να εισάγουν καινούργια αντα¬ 
γωνιστικά προϊόντα ή υπηρεσίες. 

5.0 ΑΝΑΛΥΣΗ ΑΓΟΡΑΣ ΚΑΙ ΠΩΛΗΣΕΩΝ 

Στο κεφάλαιο αυτό γίνεται μία ανάλυση της αγοράς 
στην οποία δραστηριοποιείται η Εταιρία, των πωλήσεων 
που πραγματοποίησε και των προβλέψεων για την ανά¬ 
πτυξή της. Θα πρέπει να περιλαμβάνονται τα εξής: 

5.1 Περιγραφή της Αγοράς και των Προϊόντων / Υπηρε¬ 
σιών 

• · Περιγραφήτηςαγοράςτωνπροϊόντων/υπηρεσιών 


της Εταιρίας ως προς το είδος, το μέγεθος και το ρυθμό 
ανάπτυξης των δύο τελευταίων χρόνων. 

• · Αναφορά κατά την εκτίμησή σας των κριτηρίων 
αγοράς που έχουν οι πελάτες των προϊόντων / υπηρεσιών 
της Εταιρίας (τιμή ή /και ποιότητα). 

• · Παρουσίαση της θέσης που κατέχουν τα προϊόντα 
/ υπηρεσίες της Εταιρίας στο συγκεκριμένο τμήμα της 
αγοράς (κλάδος, γεωγραφική περιοχή, κλπ.) σε σχέση με 
τον ανταγωνισμό ως προς την τιμή και την ποιότητα και τα 
συγκριτικά πλεονεκτήματα / μειονεκτήματά τους. 

• · Αναφορά των κυριότερων ανταγωνιστών που έχει η 
Εταιρία για τα προϊόντα/υπηρεσίες της. Συμπληρώστετα 
στοιχεία με βάση τον Πίνακα 5. 

Πίνακας 5 

Κύριοι Ανταγωνιστές 

Ομάδα Προϊόντων Κύριος Ανταγωνιστής Παρατηρήσεις 
Υπηρεσιών _ Σχόλια _ 

Προϊόν/ Υπηρεσία 1 

Προϊόν/Υπηρεσία 2 

Προϊόν/Υπηρεσία 3 


5.2Διάρθρωση Πωλήσεωντης Εταιρίας 

• · Αναφορά της τιμολογιακής πολιτικής της Εταιρίας 
μέχρι σήμερα (εξάρτηση από κόστος ή ζήτηση). 

• · Καταγραφή των πωλήσεων που πραγματοποίησε η 
Εταιρία ανά ομάδα προϊόντων / υπηρεσιών, κατά την τε¬ 
λευταία διετία, μετά αντίστοιχα εκτιμούμενα μερίδια αγο¬ 
ράς. Συμπληρώστετα στοιχεία με βάση τον Πίνακα 6. 

5.0 ΑΝΑΛΥΣΗ ΑΓΟΡΑΣ ΚΑΙ ΠΩΛΗΣΕΩΝ 
(συνέχεια) 


Πίνακας 6 

Πωλήσεις και Μερίδια Αγοράς Εταιρίας 
ανά Ομάδα Προϊόντων / Υπηρεσιών 


Πωλήσεις 

Μερίδια Αγοράς Χ-1 

X* 


Πωλήσεις Μερίδιο 
Αγοράς 

% 

Πωλήσεις Μερίδιο 
Αγοράς 

% 

Προϊόν/ Υπηρεσία 1 

Προϊόν/Υπηρεσία 2 

Προϊόν/Υπηρεσία 3 


Σύνολο 

Πωλήσεων 



X: Χρονολογία τελευταίας εταιρικής χρήσης 


• · Ποιο είναι το ποσοστό εξαγωγών της Εταιρίας επί 
του συνόλου τωνπωλήσεων, ποιες είναι οι κυριότερες χώ¬ 
ρες εξαγωγών και ποια είναι τα βασικά εξαγόμενα προϊό¬ 
ντα/ υπηρεσίες. 

• · Καταγραφή του κόστους πωλήσεων που έχει η 
Εταιρία ανά ομάδα προϊόντων / υπηρεσιών, κατά την τε¬ 
λευταία διετία, με την αντίστοιχη κερδοφορία τους. Συ¬ 
μπληρώστε τα στοιχεία με βάση τον Πίνακα 7. 


Πίνακας 7 

Κόστος και Κερδοφορία Προϊόντων 


Πωλήσεις - 
Μικτό Κέρδος 

Χ-1 

X* 


Κόστος Μικτό 

Κόστος Μικτό 


Κέρδος 

Κέρδος 


_ί%)_ 

_ί%1_ 


Προϊόν/Υπηρεσία 1 
Προϊόν/Υπηρεσία 2 
Προϊόν/Υπηρεσία 3 


Συνολικό Κόστος _ 

X: Χρονολογία τελευταίας εταιρικής χρήσης 

5.0 ΑΝΑΛΥΣΗ ΑΠΟΡΑΣ ΚΑΙ ΠΩΛΗΣΕΩΝ 
συνέχεια) 

5.3 Ανταγωνιστικότητα της Εταιρίας 

• · Καταγραφή των δυνατών και αδύνατων σημείων 
που έχει η Εταιρία σε σχέση με τον ανταγωνισμό στο συ¬ 
γκεκριμένο κομμάτι της αγοράς που δραστηριοποιείται. 

• · Καταγραφή των ευκαιριών και απειλών που αντιμε¬ 
τωπίζει η Εταιρία στην αγορά 

5.4 Προβλέψεις Ανάπτυξης της Εταιρίας 

• · Εκτίμηση γιατιςπροοπτικές ανάπτυξηςτης αγοράς 
των προϊόντων / υπηρεσιών της Εταιρίας για τα επόμενα 
τρία χρόνια. 

• · Εκτίμηση για τις τάσεις που διαμορφώνονται όσον 
αφορά την εξέλιξη των τιμών τα επόμενα τρία χρόνια για 
τα προϊόντα / υπηρεσίες της Εταιρίας. 

• · Εκτίμηση για τις επιπτώσεις που θα έχει η εφαρμο¬ 
γή του επιχειρησιακού πλάνου στη συνολική διάρθρωση, 
αλλά και στις διαδικασίες είτε των πωλήσεων, είτε της πα¬ 
ραγωγικής διαδικασίας, είτε της διακυβέρνησηςτης Εται¬ 
ρίας κατά την επόμενη τριετία. 

• · Πρόβλεψη για τα συνολικά έσοδα ανά ομάδα προϊ¬ 
όντων / υπηρεσιών της Εταιρίας τα επόμενα τρία χρόνια. 
Συμπληρώστε τα στοιχεία με βάση τον Πίνακα 8. 

Πίνακας 8 

Προβλεπόμενες Πωλήσεις ανά Ομάδα 
Προϊόντων / Υπηρεσιών 


Πωλήσεις 

(σε δρχ) _ Χ+1 Χ+2 Χ+3 

Προϊόν/Υπηρεσία 1 
Προϊόν/ Υπηρεσία 2 
Προϊόν/ Υπηρεσία 3 


Σύνολο Πωλήσεων _ 

X: Χρονολογία τελευταίας εταιρικής χρήσης 


• · Εκτίμηση για το κόστος πωλήσεων για κάθε ομάδα 
προϊόντων / υπηρεσιών, τα επόμενα τρία χρόνια, με την 
αντίστοιχη κερδοφορία τους (μικτό κέρδος). Συμπληρώ¬ 
στε τα στοιχεία με βάση τον Πίνακα 9. 

5.0 ΑΝΑΛΥΣΗ ΑΓΟΡΑΣ ΚΑΙ ΠΩΛΗΣΕΩΝ 
(συνέχεια) 

Πίνακας 9 

Κόστος και Κερδοφορία Προϊόντων 


Κόστος - 

Μικτό Κέρδος Χ+1 Χ+2 Χ+3 


Κόστος Μικτό Κόστος Μικτό Κόστος Μικτό 
Κέρδος Κέρδος Κέρδος 

_ (%) (%) ί°°! 

Προϊόν/ Υπηρεσία 1 ~ ” " 

Προϊόν/Υπηρεσία 2 

Προϊόν/Υπηρεσία 3 

Συνολικό Κόστος 

X: Χρονολογία τελευταίας εταιρικής χρήσης 

• · Ποια θα είναι η στρατηγική διαφήμισης και προώ¬ 
θησης των προϊόντων / υπηρεσιών για την επόμενη τριε¬ 
τία και τι ποσό θα απορροφήσει. 

• · Ποιος θα είναι ο τρόπος διάθεσης των προϊόντων/ 
υπηρεσιών (με πωλητές, διανομείς ή λιανικώς). 

6.0 ΣΧΕΔΙΟ ΕΠΕΝΔΥΣΕΩΝ 

Στο κεφάλαιο αυτό γίνεται ανάλυση του σχεδίου επεν¬ 
δύσεων που πρόκειται να πραγματοποιήσει η Εταιρία την 
επόμενη τριετία, καθώς και των πηγών άντλησης των 
απαιτούμενων κεφαλαίων. 

Πιο συγκεκριμένα, θα περιλαμβάνει αναλυτικό "Πλάνο 
Δράσης" το οποίο 

α) θα καταγράφει τα βασικά τμήματα της Εταιρίας (πα¬ 
ραγωγής, οργάνωσης, πωλήσεων, ανθρώπινου δυναμι¬ 
κού) 

β) θα περιγράφει τις επιμέρους ενέργειες που θα δια¬ 
σφαλίσουν τον εκσυγχρονισμό των βασικών τμημάτων 
και την μελλοντική κερδοφορία της Εταιρίας. 

γ) θα συνδέει με σαφήνεια την κάθε μία από τις ενέργει¬ 
ες αυτές με συγκεκριμένο χρονοδιάγραμμα υλοποίησης 
και με δεσμευτικούς ποιοτικούς και ποσοτικούς στόχους. 

Οι πληροφορίες περί των επενδύσεων, πέραν των πο¬ 
σοτικών στοιχείων που πρέπει να παρατεθούν στους Πί¬ 
νακες 1 0 και 11, θα πρέπει σε συμπληρωματικό κείμενο να 
αναφέρονται αναλυτικές πληροφορίες για τις επενδύ¬ 
σεις. Ιδίως θα περιέχεται: 

• · Αποτύπωση του υφιστάμενου εξοπλισμού (αξία, 
δυνατότητες, ποιότητα, τεχνολογικό επίπεδο, κλπ) και 
αναφορά για το πλάνο εκσυγχρονισμού / βελτίωσης και 
ενσωμάτωσής του στην παραγωγική διαδικασία με βάση 
το σχέδιο επενδύσεων 

• · Τεχνική περιγραφή της επένδυσης με ιδιαίτερη 
αναφορά σε θέματα εισαγωγής νέων τεχνολογιών 

• · Ανάπτυξη νέων / καινοτόμων μεθόδων στη διαδικα¬ 
σία της έρευνας, της παραγωγής, της διάθεσης των προϊ¬ 
όντων / υπηρεσιών, της διοίκησης και λειτουργίας της 
εταιρίας, κλπ από τις οποίες αναμένεται αύξηση των κερ¬ 
δών στο μέλλον, 

• · Αναφορά σε στρατηγικούς συνεργάτες / προμη¬ 
θευτές / πελάτες κρίσιμους για την επιτυχή υλοποίηση / 
αξιοποίηση της επένδυσης, και 

• · Κάθε άλλο στοιχείο που συναρτάται με την ολοκλή¬ 
ρωση της επένδυσης, ή αποτελεί σημαντικό στοιχείο γι' 
αυτή θα πρέπει να συνοδεύεται από λεπτομερή κοστολό¬ 
γηση και σαφήνεια στους στόχους και τις προοπτικές, 
όπως για παράδειγμα: 

ί. Στην περίπτωση όπου η εταιρία θα ζητά κεφάλαια 
προκειμένου να εξαγοράσει άλλες εταιρίες, είτε στην Ελ¬ 
λάδα είτε στο εξωτερικό, θα οφείλει και εδώ να παρου¬ 
σιάζει για κάθε μία από τις εν λόγω εταιρίες ξεχωριστό 
άυ5ίηΘ55-30ΐίοη ρΐ3π, όπου μεταξύ των άλλων θα περι- 
γράφεται η προς εξαγορά εταιρία, θα αναφέρονται λε¬ 
πτομερή στοιχεία από την αγορά που αυτή δραστηριο¬ 
ποιείται και φυσικά και πάλι θα αναλύεται η προσδοκώ- 
μενη εξέλιξη των μεγεθών της σε επίπεδο επίσης 
τριετίας. 

Ν. Στην περίπτωση που χρηματοδοτείται μια νέα καινο- 
τόμα δραστηριότητα θα πρέπει να αποδεικνύεται αφενός 
ότι η εταιρία έχει ήδη τις εμπειρίες για να την αναπτύξει με 
ασφάλεια και αφετέρου ότι έχει τη δυνατότητα να αποτε- 
λέσει την κύρια πηγή εσόδων και φυσικά κερδών με την 
περαίωση του επιχειρησιακού πλάνου. 

ίϋ. Διευκρινίζεται ότι δαπάνες όπως η εξόφληση βραχυ¬ 
χρόνιου ή μακροχρόνιου δανεισμού δεν είναι δυνατόν να 
συμπεριλαμβάνονται στα πλάνα της Εταιρίαςπου θαχρη- 
ματοδοτηθούν μέσω της ΝΕ.Χ.Α.. 

ιν. Η άντληση χρημάτων για κεφάλαιο κίνησης θα μπο¬ 
ρεί να εξεταστεί μόνο εφόσον δεν αποτελεί σημαντικό 
ποσοστό των συνολικών αντλούμενων κεφαλαίων και πά¬ 
ντα σε συνάρτηση με την προσδοκώμενη αύξηση του κύ¬ 
κλου εργασιών. Η φιλοσοφία τη αγοράς απαιτεί σε γενι¬ 
κές γραμμές το κεφάλαιο κίνησης να προκύπτει από την 
αύξηση της κερδοφορίας που θα επιφέρουν οι παραγω¬ 
γικές δραστηριότητες που θα χρηματοδοτηθούν. 

ν. Στην περίπτωση που ζητούνται χρήματα για δαπάνες 
επιμόρφωσης προσωπικού, θα πρέπει να αναφέρεται το 
σύνολο των σεμιναριακών κύκλων που θα πραγματωθούν 
κατά θεματολογία, ο αριθμός του προσωπικού που θα το 
παρακολουθήσει, οι ώρες που θα χρειαστούν και φυσικά 
το εκτιμώμενο κόστος/ώρα, προκειμένου να είναι δυνα¬ 
τός ο έλεγχος της κοστολόγησης του όλου ρτο]θοΙ. 

νι. Στην περίπτωση που ζητούνται χρήματα για αμοιβές 
ανάπτυξης λογισμικού, θα πρέπει να αναφέρεται ο αριθ¬ 
μός του προσωπικού που θα απασχοληθεί, οι εργατοώ- 
ρες που θα δαπανηθούν και φυσικά επίσης το εκτιμώμενο 
κόστος/ώρα, προκειμένου και εδώ να υφίσταται μια τεκ¬ 
μηριωμένη κοστολόγηση του ρτο]θοΙ. 

νϋ. Στην περίπτωση που ζητούνται χρήματα για μισθούς 
νέων στελεχών, θα πρέπει να αναφέρεται ο αριθμός του 
προσωπικού που θα προσληφθεί κατά ειδικότητα, το 
ύψος των μισθών που εκτιμάται ότι θα δοθεί καθώς και η 
τεκμηριωμένη παρουσίαση ότι τα συγκεκριμένα πρόσω¬ 
πα θα αποτελέσουν ένα κερδοφόρο κέντρο κόστους. 

Σημειώνεται ότι ειδικότερα οι τρεις τελευταίες δαπάνες 
αντιμετωπίζονται στο πλαίσιο της ανάγκης της Εταιρίας 
για κεφάλαιο κίνησης. 

νίϋ. Οι επενδύσεις σε ακίνητα θα πρέπει να είναι συνδε- 
δεμένες με κάποια παραγωγική δραστηριότητα η οποία 
θα επιφέρει την βελτίωση των οργανικών αποτελεσμά¬ 
των, κατά συνέπεια θα πρέπει αποτελούν μέρος μιας συ¬ 


νολικής επένδυσης και να μην παρουσιάζονται ως αυτο¬ 
σκοπός. 

ιχ. Η Εταιρία θα πρέπει να αναφέρει εάν για την υλοποί¬ 
ηση του επενδυτικού της πλάνου θα χρησιμοποιήσει υπη¬ 
ρεσίες ή προϊόντα συγγενών μετοχικά εταιριών, και μάλι¬ 
στα ποιο ποσοστό επί των αντληθέντων κεφαλαίων θα κα- 
τευθυνθεί προς αυτές. 

χ. Στην περίπτωση που ζητούνται κεφάλαια για την ανά¬ 
πτυξη δικτύων ίτεποΐιίείπρ, θα πρέπει για τη σχετική δα¬ 
πάνη να υφίσταται αφενός ακριβής κοστολόγηση, αφετέ¬ 
ρου η παράθεση των συμβάσεων που θα δεσμεύουν τις 
δύο πλευρές. 

Πίνακας 10 

Προβλεπόμενες Επενδύσεις 


Είδος Επένδυσης * Χ+1 Χ+2 Χ+3 


ΣΥΝΟΛΟ ΕΠΕΝΔΥΣΕΩΝ _ 

X: Χρονολογία τελευταίας εταιρικής χρήσης 
* Αναλυτικά για κάθε συγκεκριμένη επένδυση 


6.0 ΣΧΕΔΙΟ ΕΠΕΝΔΥΣΕΩΝ 
(συνέχεια) 

Πίνακας 11 

Πηγές Άντλησης Απαιτούμενων Κεφαλαίων 


Πηγές Άντλησης _ Χ+1 Χ+2 Χ+3 

• · Αντληθέντα κεφάλαια 

από την εισαγωγή της 

Εταιρίας στη ΝΕΧΑ 

• · Ίδια κεφάλαια 

• · Δανειακά κεφάλαια 

• · Άλλες πηγές 

ΣΥΝΟΛΟ ΕΠΕΝΔΥΣΕΩΝ _ 

X: Χρονολογία τελευταίας εταιρικής χρήσης 

6.1 ΚΙΝΔΥΝΟΙ 

Το εμπεριστατωμένο Πλάνο Δράσης, οφείλει να περι¬ 
λαμβάνει αναλυτική αναφορά των παραγόντων κινδύνου 
που είναι δυνατόν να επιδράσουν δυσμενώς στη χρημα¬ 
τοοικονομική κατάσταση της Εταιρίας, ή να επηρεάσουν 
αρνητικά την ανάπτυξή της και να περιγράφει με σαφή¬ 
νεια τους αντίστοιχους τρόπους αντιμετώπισής των. 

7.0 ΧΡΗΜΑΤΟΟΙΚΟΝΟΜΙΚΑ ΣΤΟΙΧΕΙΑ 

Σε αυτό το κεφάλαιο γίνεται μία παρουσίαση των προ- 
βλεπόμενων χρηματοοικονομικών στοιχείωντης Εταιρίας 
για την επόμενη τριετία με την παράθεση του ισολογι¬ 
σμού, των αποτελεσμάτων χρήσης, των ταμειακών ροών 
και των κρισιμότερωνχρηματοοικονομικώνδεικτώνγιατα 
αντίστοιχα χρόνια. Γίνεται επίσης παράθεση και των αντί¬ 
στοιχων στοιχείων για τις τελευταίες δύο εταιρικές χρή- 

σεις. Αυτά τα στοιχεία πρέπει να είναι ταυτόσημα με τα 
αντίστοιχα στοιχεία που θα παρατεθούν στο Ενημερωτι¬ 
κό Δελτίο. 

Σημειώνεται ότι για τα ποσά που είναι σημειωμένα 
με αστερίσκο (*) υπάρχει αναφορά στα αντίστοιχα 
κεφάλαια. Για τα υπόλοιπα ποσά των λογαριασμών 


θα πρέπει να σχολιασθούν οι αντίστοιχες παραδοχές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο ΠΡΟΕΔΡΟΣ 
ΠΑΝΑΓΙΩΤΗΣ ΑΛΕΞΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































